1. Чиме се бави пољопривредна производња и која је њена основна подела?

2. Шта обухвата технолошки процес биљне, а шта сточарске производње?

3. Које пољопривредне машине су им познате?

Пољопривредне машине могу бити:

– **погонске**, помоћу којих се покрећу или вуку друге машине: трактор, мотокултиватор;

– **прикључне**, помоћу којих се обрађује земља, убирају плодови или обављају неки други послови, а покрећу се помоћу погонских машина: плугови, тањираче, дрљаче, ротодрљаче, сејалице косачице, вадилице кромпира и шећерне репе, берач кукуруза, прскалице, растурачи стајског и вештачког ђубрива итд.;

– **комбиноване**, које истовремено обављају више радних операција, а најчешће се покрећу на сопствени погон: комбајни за житарице и кукуруз;

– **специјалне**, користе се за специјалне намене (наводњавање или одводњавање земљишта, прскање воћа, транспорт производа итд): транспортери – елеватори, круњачи за кукуруз, млинови за сточну храну, машине за справљање силаже и концентрата, системи за наводњавање, хранилице, инкубатори за производњу пилића, апарати за мужу крава итд

**Машине и средства за заштиту биља** се користе у**борби против биљних болести, инсеката, корова и штеточина**. Средства за заштиту могу бити: у чврстом (прашак или гранула), течном и гасовитим агрегатном стању. Машине којима се ова средства наносе прилагођена су врсти заштитног средства.То су: прскалице, замагљивачи, оросивачи, запрашивачи и др.

* **инсектициди**(средствa за сузбијање штетних **инсеката**)
* **фунгициди** (средствa за сузбијање проузроковача**биљних болести**)
* **хербициди**(средствa за сузбијање**корова**)
* **редонтициди**(средствa за сузбијање**глодара**)

**Машине за убирање плодова** ималу задатак да **без већих оштећења и растура прикупе плодове** за које су намењене. То су косачице, превртачи и скупљачи сена, берачи кукуруза, вадилице за кромпир, репу, шаргарепу и сл. берачи малина, шљива итд.

**ЗАПАМТИ:**

* **сеје се семе (семе пшенице, пасуља, грашка и сл.)**
* **саде се саднице (малина, шљива, јабука итд.)**
* **расађује се расад (младе биљке паприке, парадајза, краставаца итд.)**
* **жање се жито (пшеница, раж, овас и јечам)**
* **бере се кукуруз, воће и сл.**
* **вади се кромпир, репа итд.**

***Урадити у радној свесци све везано за ову наставну јединицу!***